25.4.2023
ET
Euroopa Liidu Teataja
L 110/15
f) mõju tööhõivele autotööstuses, eelkõige mikro-, väikestele ja keskmise suurusega ettevõtjatele (VKEd), ning töötajate ümber- ja täiendusõppe toetamiseks võetud meetmete tulemuslikkust; g) olemasolevate rahastamismeetmete tulemuslikkust ning vajadust võtta lisameetmeid, sealhulgas piisavaid rahastamismeetmeid liidu, liikmesriikide ja kohalikul tasandil, et tagada õiglane üleminek ja leevendada negatiivset sotsiaal-majanduslikku mõju, eelkõige piirkondades ja kogukondades, mida üleminek kõige rohkem mõjutab; h) sotsiaaldialoogi edenemist ning aspekte, mis võiksid täiendavalt hõlbustada majanduslikult edukat ja sotsiaalselt õiglast üleminekut heitevabale maanteeliiklusele; i) edusamme avaliku ja erasektori laadimis- ja tankimistaristu kasutuselevõtul, sealhulgas edusamme, mida on tehtud kooskõlas Euroopa Parlamendi ja nõukogu alternatiivkütuste taristu määrusega, millega tunnistatakse kehtetuks Euroopa Parlamendi ja nõukogu direktiiv 2014/94/EL ja uuesti sõnastatud Euroopa Parlamendi ja nõukogu direktiiv 2010/31/EL (*); j) innovatiivsete tehnoloogialahenduste ja säästvate alternatiivkütuste, sealhulgas sünteetiliste kütuste võimalikku panust kliimaneutraalse liikuvuse saavutamisse; k) turule lastud uute sõiduautode ja uute väikeste tarbesõidukite olelusringi jooksul tekkivat CO2 heidet, mille kohta on esitatud andmed kooskõlas artikliga 7a; l) mõju, mida käesolev määrus avaldab sellele, kuidas liikmesriigid suudavad täita määruse (EL) 2018/842 ja uuesti sõnastatud Euroopa Parlamendi ja nõukogu direktiivi 2008/50/EÜ (**) kohaseid sihttasemeid. 3.
Samuti esitab komisjon lõikes 1 osutatud esimese eduaruande esitamise kuupäeval ning koostöös liikmesriikidega ja kõigi asjaomaste sidusrühmadega Euroopa Parlamendile ja nõukogule aruande, mis hõlmab analüüsi autotööstuse tarneahelas õiglase ülemineku tagamise rahastamises esinevaid puudujääkide kohta ning milles pööratakse erilist tähelepanu VKEdele ja piirkondadele, mida üleminek kõige rohkem mõjutab.
Kõnealusele aruandele lisatakse vajaduse korral ettepanekud piisavate rahastamismeetmete kohta, et kindlakstehtud vajadusi rahuldada.
_____________ (*) Euroopa Parlamendi ja nõukogu 19. mai 2010. aasta direktiiv 2010/31/EL hoonete energiatõhususe kohta (ELT L 153, 18.6.2010, lk 13).
(**) Euroopa Parlamendi ja nõukogu 21. mai 2008. aasta direktiiv 2008/50/EÜ välisõhu kvaliteedi ja Euroopa õhu puhtamaks muutmise kohta (ELT L 152, 11.6.2008, lk 1).“
13) Artiklit 15 muudetakse järgmiselt: a) lõige 1 asendatakse järgmisega: „1.
Komisjon vaatab 2026. aastal läbi käesoleva määruse tulemuslikkuse ja mõju, tuginedes iga kahe aasta järel koostatud aruannetele, ning esitab Euroopa Parlamendile ja nõukogule aruande läbivaatamise tulemuste kohta.
Eelkõige hindab komisjon käesoleva määruse alusel artikli 1 lõikes 5a sätestatud heite vähendamise eesmärkide saavutamisel tehtud edusamme, võttes arvesse tehnoloogia arengut, sealhulgas pistikühendusega hübriidteh­ noloogia arengut, ning seda, kui tähtis on majanduslikult elujõuline ja sotsiaalselt õiglane üleminek heitevabale liikuvusele.
Selle hinnangu alusel hindab komisjon artikli 1 lõikes 5a sätestatud eesmärkide läbivaatamise vajadust.
Komisjon hindab ka liidu turule lastavate uute heiteta sõiduautode ja väikeste tarbesõidukite jaoks energiatõhususe alampiiride kehtestamise mõjusid.
Vajaduse korral lisatakse aruandele ettepanek muuta käesolevat määrust.“; b) lõiked 2–5 jäetakse välja; c) lõige 6 asendatakse järgmisega: „6.
Komisjon vaatab 31. detsembriks 2024 läbi direktiivi 1999/94/EÜ, pidades silmas vajadust anda tarbijatele täpset, usaldusväärset ja võrreldavat teavet turule lastud uute sõiduautode kütuse- ja energiakulu, CO2 heite ja õhusaasteainete heite kohta, sealhulgas tegelikes tingimustes, ning hindab võimalusi võtta kasutusele uute väikeste tarbesõidukite kütusesäästu ja CO2 heite märgis.